Gw mau tau Pengelasan mengikut kesipian dari Senarai orbit. Jelasin dalam bahasa melayu

Terdapat dua jenis orbit yang wujud : orbit tertutup (berkala), dan orbit terbuka (lepas). Orbit membulat dan elips adalah orbit tertutup manakala orbit hiperbolik dan parabolik adalah orbit terbuka.

Orbit membulat : Orbit dengan nilai kesipian sifar dan laluan orbit membentuk bulatan.

Orbit elliptikal : Orbit dengan kesipian diantara sifar dan satu, dimana laluan orbit membentuk elips.

Orbit pindah geosegerak/geopegun : Orbit elliptikal dimana perigi adalah pada ketinggian orbit rendah Bumi dan apogi adalah pada ketinggian orbit geopegun.

Orbit pindah Hohmann : Olah gerak yang memindahkan kapal angkasa diantara dua orbit membulat menggunakan dua impuls enjin. Olah gerak ini dinamakan sempena Walter Hohmann.

Orbit penangkapan balistik : Orbit dengan tenaga lebih rendah berbanding orbit pindah Hohmann. Kapal angkasa akan bergerak dengan halaju orbit yang lebih rendah daripada jasad yang disasarkan dan dimasukkan kedalam orbit yang sama dengan jasad tetrsebut, lalu membenarkan jasad terserbut (planet atau bulan) untuk menghampiri kapal angkasa tersebut dan menangkapnya kedalam orbit mengelilinginya.

Orbit Koelliptik : orbit rujukan relatif bagi dua kapal angkasa (atau biasanya, satelit) dengan orbit pada satah yang sama. Orbit koelliptik didefinisikan sebagai dua orbit yang sesatah dan sefokus.

Orbit parabolik : orbit dengan nilai kesipian sama dengan satu. Orbit ini juga mempunyai halaju yang sama dengan halaju lepas dan akan bebas dari tarikan graviti planet.

Orbit lepas : Orbit parabolik dimana objek mempunyai halaju lepas dan bergerak menjauhi planet.

Orbit penangkapan : Orbit parabolik dimana objek mempunyai halaju lepas dan bergerak menuju planet.

Orbit hiperbolik : Orbit dengan nilai kesipian melebihi satu. Orbit ini juga mempunyai halaju melebihi halaju lepas dan akan bebas dari  tarikan graviti planet dan akan bergerak selama-lamanya sehingga jasad lain dengan daya graviti yang mencukupi bertindak keatasnya.